EkBass/fiwiki-20250220-pages-articles huggingface dataset:
Metsävaraani

Metsävaraani (Varanus prasinus) on varaanien heimoon kuuluva liskolaji. Se on sopeutunut hyvin elämään puissa. == Ulkonäkö ja koko == Metsävaraani vaihtelee väriltään tumman jadenvihreästä limenvihreään. Ruumista ja häntää pitkin kulkee ohuita, mustia poikittaisjuovia. Metsävaraanilla on kiipeilemisessä apunaan tarttumahäntä ja pitkät kynnet, joilla se pitää kiinni oksista. Ohuet oksat kannattavat sitä sen kevyen, hoikan ruumiin ansiosta ja sen väri saa sen sulautumaan puiden sekaan. Lisko kasvaa 75–100 senttiä pitkäksi. Sen häntä on noin kaksi kertaa sen ruumiin pituinen. == Levinneisyys ja elinympäristö == Metsävaraania tavataan yleisenä Uudessa-Guineassa saaren vuoristoseutuja lukuun ottamatta. Lisäksi sitä esiintyy ympäröivillä saarilla. Se elää monsuuni- sade- ja palmumetsissä, mangrovesoilla, laguuneilla ja kaakaoviljelmillä. == Elintavat == Metsävaraani pakenee uhattuna kasvillisuuden läpi ja saattaa nurkkaan ajettuna purra. Se on yksi harvoista sosiaalisista varaaneista. Metsävaraani elää pienissä ryhmissä, jotka koostuvat johtavasta koiraasta, useista naaraista sekä alempiarvoisista koiraista ja poikasista. Lisko voi saavuttaa vankeudessa 15 vuoden iän. === Lisääntyminen === Naaras munii yleensä 3–7 munan pesueen. Se laskee munat puissa elävien termiittien pesässä tai karikkeessa sijaitsevaan koloon. Termiitit pitävät pesän lämpötilan sopivana, ja keko suojaa munia pedoilta. Munat kuoriutuvat 164–165 päivän ikäisinä. Poikaset kasvavat nopeasti. Kolmen ensimmäisen kuukautensa aikana niiden paino nelinkertaistuu ja niiden pituus lisääntyy 150–200 prosenttilla. Molemmat sukupuolet saavuttavat sukukypsyyden kahden vuoden ikäisenä. === Ravinto === Metsävaraani käyttää ravinnokseen pääasiassa niveljalkaisia, kuten suuria, puissa eläviä hyönteisiä sekä taskurapuja, mutta myös pieniä selkärankaisia, kuten sammakoita, gekkoja ja muita liskoja, pieniä lintuja ja nisäkkäitä, sekä munia. == Lähteet == Luokka:Varaanit
Sävträsk FBK

Sävträsk FBK on Itä-Uudenmaan pelastuslaitoksen sopimuspalokunta. Se on perustettu 1892Liljendal.fi. Sen tunnus on IU74. Sitä ylläpitää 15. toukokuuta 1953 rekisteröity yhdistys Sävträsk Frivilliga Brandkår r.f. Sävträsk FBK:lla on uudehko paloasema Liljendalin kirkonkylän eteläpuolella Sävträskissä. Se voi hyödyntää sammuttamisessa myös entisiä sopimuspalokuntia Malmgård FBK:ta, jonka toimipiste on Loviisan Liljendalin Malmgårdissa, ja Grevnäs- Mickelspiltom FBK:ta, jonka toimipiste on Loviisan Liljendalin Mickelspiltumissa. Sävträsk FBK:n ajoneuvot Sävträsk FBK:n ajoneuvot Sävträsk FBK:n ajoneuvot Sävträsk FBK:n ajoneuvot Sävträsk FBK:n ajoneuvot Sävträsk FBK:n ajoneuvot Sävträsk FBK:n ajoneuvot Sävträsk FBK:n ajoneuvot Sävträsk FBK:n ajoneuvot Sävträsk FBK:n ajoneuvot Sävträsk FBK:n ajoneuvot Sävträsk FBK:n ajoneuvot tunnus tarkoitus merkki ja malli vuosi sijainti IU741 pelastusyksikkö Scania 310, ZIZ-667 Sävträsk Kartanontie 12 IU743 säiliöyksikkö Scania Sävträsk Kartanontie 12 IU7473 pelastusyksikkö Malmgård Rumpilantie 844 IU7472 pelastusyksikkö Volkswagen LT-55 Mickelspiltum Mickelspiltomintie 447 ==Lähteet== Luokka:Loviisa Luokka:Itä-Uudenmaan pelastuslaitoksen sopimuspalokunnat
Felix Sandman

Karl Felix Wilhelm Sandman (s. 25. lokakuuta 1998 Värmdö) on ruotsalainen laulaja, joka tunnetaan parhaiten poikabändistä FO&O; sekä osallistumisesta Melodifestivalen-laulukilpailuun vuosina 2017, 2018 ja 2020. Hän myös näytteli ruotsalaisessa Netflix-sarjassa Quicksand - Suurin kaikista toista päärooleista, Sebastian Fagermania. == Julkaisut == === Albumit === * Emotions (2018) === Singlet === * Every single day (2018) * Tror du att han bryr sig (mukana Benjamin Ingrosso) (2018) * Imprint (2018) * Miss you like crazy (2019) * Something right (2019) *Happy Thoughts (mukana Benjamin Ingrosso) (2019) *MIDDLE OF NOWHERE (2019) *MOOD FOR YOU (2019) *BOYS WITH EMOTIONS (2020) == Lähteet == == Aiheesta muualla == Luokka:Ruotsalaiset laulajat Luokka:Vuonna 1998 syntyneet Luokka:Elävät henkilöt
Uusi päivä – 9. esityskausi (syksy 2018)

Uusi päivä -draamasarjan yhdeksäs kausi esitettiin Yle TV2-kanavalla alkaen elokuussa 2018 ja päättyen joulukuussa 2018. ==Jaksot== Jakso Nimi Ensiesitys Ikäraja ja/tai sisältömerkintä TelevisiokatsojatJakson keskikatsojamäärä televisiossa esityspäivänä 750\. Syyllinen 20.8.2018 751\. Tiedustelija 21.8.2018 176 000 752\. Salaisuuden vartijat 22.8.2018 167 000 753\. Tuhoisat tunteet 27.8.2018 754\. Huomautuksia 28.8.2018 755\. Ei puolikasta 29.8.2018 154 000 756\. Naamiot putoavat 3.9.2018 757\. Ällösöpöä 4.9.2018 211 000 758\. Epämukavuusalue 5.9.2018 759\. Ylpeys ja ennakkoluulo 10.9.2018 760\. Valkoinen kivi 11.9.2018 186 000 761\. Tää tapahtuu mulle! 12.9.2018 147 000 762\. Monet toiveet 17.9.2018 763\. Selkien takana 18.9.2018 201 000 764\. Valinnan paikka 19.9.2018 765\. Tunnussana 24.9.2018 766\. Suuria tilaisuuksia 25.9.2018 163 000 767\. Rohkea possu 26.9.2018 768\. Oma huone 1.10.2018 769\. Kovaa peliä 2.10.2018 199 000 770\. Pokerinaamat 3.10.2018 771\. Hellämieliset 8.10.2018 171 000 772\. Rahamies 9.10.2018 773\. Kirje 10.10.2018 179 000 774\. Kuolleen miehen keikka 15.10.2018 775\. Uusia kiemuroita 16.10.2018 776\. Yllätyksiä 17.10.2018 178 000 777\. Sikajuhlat 22.10.2018 778\. Äideistä parhain 23.10.2018 193 000 779\. Pikkusiskon paluu 24.10.2018 780\. Ensi silmäyksellä 29.10.2018 781\. Lapselle isä 30.10.2018 188 000 782\. Unettomat Virtauksessa 31.10.2018 783\. Päätöksiä 5.11.2018 784\. Lähentelyä 6.11.2018 189 000 785\. Valkolakit 7.11.2018 786\. Murtumispiste 12.11.2018 787\. Valtaistuinpeli 13.11.2018 788\. Viettelyksiä 14.11.2018 181 000 789\. Hetken lapset 19.11.2018 790\. Tappion maisemissa 20.11.2018 225 000 791\. Yksi miljoonasta 21.11.2018 792\. Peliliikkeitä 26.11.2018 793\. Pettymyksiä 27.11.2018 198 000 794\. Kuulevat korvat 28.11.2018 795\. Titanic 3.12.2018 796\. Riitasointuja 4.12.2018 212 000 797\. Koska rakastan 5.12.2018 798\. Lupauksia 10.12.2018 799\. Talonvaltaus 11.12.2018 214 000 800\. Tuntematon muuttuja 12.12.2018 194 000 801\. Melkein kolmet jäähyväiset 17.12.2018 802\. Melkein kolmet häät 18.12.2018 ==Lähteet== * Ylen TV-opas * Telsu – Uusi Päivä === Viitteet === Luokka:Uusi päivä -esityskaudet‎
Tuomas Aho (salibandyn pelaaja)

Tuomas Aho (s. 11. huhtikuuta 1994) on suomalainen salibandynpelaaja, joka edustaa Tampereen Kooveeta. Aho on uransa aikana edustanut myös Sveitsin NLA- liigassa pelaavaa Chur Unihockey -joukkuetta. ==Lähteet== Luokka:Elävät henkilöt Luokka:Vuonna 1994 syntyneet Luokka:Suomalaiset salibandyn pelaajat
Largo Winch

Largo Winch voi tarkoittaa muun muassa seuraavia: * Largo Winch, samannimisen sarjakuva-albumisarjan päähenkilö * Largo Winch, vuodesta 1990 ilmestynyt Jean Van Hammen ja Philippe Francqin belgialainen sarjakuva-albumisarja * Largo Winch, Van Hammen ja Francqin sarjakuva-albumisarjaan perustuva Jérôme Sallen ohjaama ranskalais-belgialainen elokuva vuodelta 2008
Ahmad Baba

Ahmad Baba eli Abu al-Abbas Ahmad ibn Ahmad al-Takruri al-Massufi (26. lokakuuta 1556 Timbuktu – 22. huhtikuuta 1627 Timbuktu) oli länsisudanilainen lainoppinut ja elämäkerturi. Ahmad Baba kuului Akitin berberisukuun, jonka jäsenet olivat toimineet Timbuktussa muslimipappeina ja tuomareina. Kun Marokon sulttaani Ahmad al-Mansur valloitti songhaivaltakunnan, Ahmad Baba ja joukko hänen virkaveljiään kieltäytyi tunnustamasta sulttaanin hallitusvaltaa. Heidät vangittiin vuonna 1594 ja vietiin kahlittuina Marokkoon. Ahmad Baba vapautettiin vuonna 1596, mutta hän joutui jäämään Marrakechiin, jossa hänestä tuli kuuluisa lainoppinut. Ahmad al-Mansurin kuoltua vuonna 1607 hänen seuraajansa Mawlay Zaydan salli Ahmad Baban ja muiden karkotettujen palata Timbuktuun. Ennen kuolemaansa Ahmad teki pyhiinvaellusmatkan Mekkaan. Ahmad Baba on kirjoittanut noin viisikymmentä teosta, jotka käsittelevät islamilaista lakia, kielioppia ja muita aiheita. Hänen pääteoksensa on Ibn Farhunin laatiman lainoppineiden elämäkerraston täydennysosa, joka valmistui Marrakechissa vuonna 1596. Myöhemmin hän laati siitä lyhennetyn version, jonka nimenä on Kifayat al-muhtadj li-marifat ma laysa fil-dibadj. Ahmad Baban teos on tärkeä Maghrebin alueen henkilöbibliografinen lähde, ja hänen osittain säilyneestä kirjastostaan on julkaistu Espanjaa koskevaa lähdeaineistoa. Oppineen mukaan on nimetty vuonna 1973 avattu Ahmed Baban instituutti, jonka tehtävänä on Afrikan historiaa koskevien kirjallisten lähteiden kerääminen, konservointi ja tutkimus. ==Lähteet== Luokka:Historioitsijat Luokka:Malilaiset henkilöt Luokka:Oikeustieteilijät Luokka:Vuonna 1556 syntyneet Luokka:Vuonna 1627 kuolleet
Teemu Nurmio

Teemu Nurmio (s. 3. elokuuta 1995 Forssa) on suomalainen pesäpalloilija, joka edustaa Superpesis-joukkue Hyvinkään Tahkoa. Aiemmin hän on edustanut Kouvolan Pallonlyöjiä ja Imatran Pallo-Veikkoja ja hänen kasvattajaseura on Jokioisten Koetus. Pelatessaan Imatran Pallo-Veikkojen joukkueessa Nurmio pelasi ulkona kopparin paikalla ja sisällä kärkietenijän roolissa. Kauden 2020 loppuun mennessä pelaamissaan 222 Superpesiksen runkosarjaottelussa Nurmio on lyönyt 10 kunnaria ja 20 tavallista juoksua, tuonut 256 juoksua ja kerännyt 782 kärkilyöntiä. 36 pudotuspeliottelussa Nurmio on lyönyt 1+1 ja tuonut 35 juoksua sekä kerännyt 93 kärkilyöntiä. Teemu Nurmio oli kaudella 2023 superpesiksen kärkilyöntitilaston voittaja 179 kärkilyönnillä, jotka hän löi 78,85 prosentin teholla sekä tuoduissa juoksuissa hän oli toinen 48 juoksulla. Nurmio voitti kaudella 2018 SM-hopeaa Kouvolan Pallonlyöjien riveissä. == Saavutukset == === Pelaajana === * 1 SM-hopea: 2018 * 5 Itä-Länsi-ottelua: 2018, 2019, 2021, 2022, 2023 https://www.superpesis.fi/site/assets/files/26810/ita-lansi-2022-miehet.pdf https://www.superpesis.fi/uutiset/miesten-ita-lansi-valinnat-julki-roope- korhonen-palaa-arvo-otteluun-kotikentallaan/ * Superpesiksen kärkilyöntikuningas: 2023 https://www.pesistulokset.fi/tilastot/pelaajat/karkilyonnit#series-filter:1-- 34-916-1-- * Kultainen maila: 2023https://www.superpesis.fi/uutiset/pesapallokauden-parhaat-palkittu-roope- korhonen-kahmi-palkintoja-virpi-hukka-naisten-vuoden-pesapalloilija/ * Superpesiksen kuukauden pelaaja: kesäkuu 2023https://www.superpesis.fi/uutiset/karkietenijat-teemu-nurmio-ja-johanna- pirskanen-syoksyivat-superpesiksen-kuukauden-pelaajiksi/ ==Tilastot== ===Superpesiksen runkosarja=== Vuosi Joukkue Ottelut Lyödyt Tuodut Kärkilyönnit 2013 Kouvolan Pallonlyöjät 19 0+1 9 32 (45,07%) 2014 30 1+2 21 62 (58,49%) 2015 30 0+1 22 74 (57,36%) 2016 25 1+4 33 77 (72,64%) 2017 32 4+9 44 122 (70,52%) 2018 32 0+2 41 98 (67,59%) 2019 Imatran Pallo-Veikot 30 3+0 47 183 (78,54%) 2020 24 1+1 39 134 (72,43%) 2021 Hyvinkään Tahko 27 1+1 35 124 (65,96%) 2022 30 3+0 45 153 (69,23%) 2023 28 5+1 48 179 (78,85%) ===Superpesiksen pudotuspelit=== Vuosi Joukkue Ottelut Lyödyt Tuodut Kärkilyönnit 2015 Kouvolan Pallonlyöjät 5 0+0 7 8 (50,00%) 2016 9 0+0 13 28 (65,12%) 2017 10 0+0 6 19 (48,72%) 2018 12 1+1 9 38 (63,33%) 2022 Hyvinkään Tahko 11 0+0 9 53 (60,23%) ==Muuta== Teemu Nurmion pallon tavoittelu, joka päätyi Vimpelin Saarikentällä jokeen, sai kansainvälistäkin huomiota heinäkuussa 2022. ==Lähteet== *https://hyvinkaantahko.fi/teemu-nurmio/ === Viitteet === Luokka:Suomalaiset pesäpalloilijat Luokka:Vuonna 1995 syntyneet Luokka:Elävät henkilöt Luokka:Hyvinkään Tahkon pelaajat
Itä-Uudenmaan pelastusalue

Itä-Uudenmaan pelastusalue käsittää entisen Itä-Uudenmaan maakunnan alueen. ==Suuronnettomuusriskejä== ===Ydinonnettomuus Loviisassa=== Itä-Uudenmaan pelastusalueella on Loviisan ydinvoimalaitos. Sosiaali- ja terveysministeriön säteilyturvakeskusta varten on Itä-Uudenmaan pelastuslaitos varautunut kenttämittaamaan kahdenkymmenen kilometrin säteellä ydinsäteilyä Porvoon kaupungin Itä-Uudenmaan pelastuslaitoksen ja Kotkan kaupungin Kymenlaakson pelastuslaitoksen sopimuspalokuntien kenttämittauspartioin. Loviisan ydinvoimalan pelastussuunnitelman julkinen osa 2013 Loviisan kaupunki valmistautuu evakuoimaan väestöä. Säteilyä liikaa saaneita voidaan hoitaa sairaaloissa Kouvolassa, Porvoossa ja Lahdessa. ===Öljyonnettomuus Suomenlahdella=== Itä-Uudenmaan pelastusalueen eteläpuolella on runsaasti öljytankkeriliikennettä Venäjän öljynvientiin liittyen. Kansainvälisillä merialueilla oleva öljy Suomenlahdella kuuluu öljyntorjunnallisesti valtiolle, kun taas kansallisilla vesialueilla se kuuluu kuntarajojen mukaan sen alueen pelastuslaitokselle, jonka alueella kunta on. Kansainvälistä merialuetta varten on Suomen ympäristöministeriöllä öljuntorjunta-alus Halli, jota hoitaa Suomen merivoimien rannikkolaivasto, sen 8. huoltolaivue. Itä-Uudenmaan pelastuslaitoksen sopimuspalokunnista öljyntorjuntaan merellä ovat valmiita tukemaan maalla Borgå FBK (Porvoon VPK), Hindhår FBK (Hinthaaran VPK) ja Hamarin VPK sekä rannikolla merellä Tolkis FBK, Pellinge FBK, Valkon VPK, Isnäs FBK, Sarvsalö FBK, (Kabböle FBK), Gumbo FBK ja Skärgårdens FBK. https://wwf.fi/mediabank/4967.pdf Toistaiseksi ei suuria öljyvuotoja ole uhannut Suomen rannikkoa Suomenlahdella. Virossa maaliskuussa 2006 vuoti öljytankkeri Runner-4:stä öljyä Suomenlahdeen Viron rannikolla. https://yle.fi/uutiset/3-5748581 == Lähteet == Luokka:Itä-Uudenmaan pelastuslaitos
Hispano Aviación HA-1112

Hispano Aviación HA-1112 Buchon oli Hispano Aviaciónin valmistama hävittäjälentokone, joka perustui lisensoituun Messerschmitt Bf 109 -lentokoneeseen. Merkittävä ero koneiden välillä on moottori: Buchonissa moottori on Rolls-Royce Merlin 500-45 kun taas Messerschmitt käytti Daimler- Benz 605A-1 moottoria. Buchonia on käytetty Messerschmittin sijaan elokuvissa kuten vuoden 1969 Taistelu Englannista sekä vuoden 2017 Dunkirk. == Lähteet == == Aiheesta muualla == Luokka:Hispano Aviaciónin ilma-alukset Luokka:Hävittäjälentokoneet
Sanchezin perilliset

Sanchezin perilliset (The Children of Sanchez) on Hall Bartlettin tuottama ja ohjaama yhdysvaltalais-meksikolainen draamaelokuva vuodelta 1978. Italialaisen neorealismin tärkeän hahmon Cesare Zavattinin yhdessä Bartlettin kanssa käsikirjoittama elokuva perustuu antropologi Oscar Lewisin romaaniin Sanchezin lapset (suom. Pentti Saarikoski, WSOY 1975). ==Juoni== Meksikon pääkaupungin köyhälistökortteleissa leskeksi jääneen työmiehen tytär Consuela (Lupita Ferrer) tahtoo muutosta naisten asemaan niin kotona kuin työpaikallaankin, mutta jääräpäinen ja vanhanaikainen isä Jesus (Anthony Quinn) panee vastaan. Hänestä työläisten on parempi pitää suunsa kiinni. Vähitellen tytär saa kuitenkin isän päätä kääntymään. ==Vastaanotto== Elokuvan ensi-illassa Washingtonin MacArthur-teatterissa oli läsnä Yhdysvaltojen silloinen presidentti Jimmy Carter puolisoineen, ja tilaisuuden tuotto ohjattiin meksikolaisten maahanmuuttajien auttamiseen. Helsingin Sanomien Mikael Fräntin mukaan isää näyttelevä Anthony Quinn on elokuvan voimahahmo ja mestarikuvaaja Gabriel Figueroa hoitaa tehtävänsä hyvin, mutta elokuva muodostuu liikaa erillisistä episodeista eikä Chuck Mangionen populaari jazz oikein tue tarinaa. Mangione sai musiikistaan Grammy-palkinnon ja Golden Globe -ehdokkuuden. Elokuva osallistui Moskovan elokuvajuhlien kilpailusarjaan (Internet Archive 3.4.2014.). ==Lähteet== Luokka:Yhdysvaltalaiset draamaelokuvat Luokka:Meksikolaiset elokuvat Luokka:Vuoden 1978 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat
GP3 Unkarin Grand Prix 2018

GP3 Unkarin Grand Prix 2018 oli GP3-kauden 2018 viides osakilpailu, joka ajettiin 28.–29. heinäkuuta Hungaroringin moottoriradalla Mogyoródissa Unkarissa. == Muuta == * David Beckmannin ensimmäinen kilpailu Tridentillä. * Jannes Fittjen ensimmäinen kilpailu. == Katso myös == * Unkarin Grand Prix 2018 * Formula 2 Unkarin Grand Prix 2018 * Porsche Supercup Unkarin Grand Prix 2018 Luokka:GP3-kausi 2018 Luokka:GP3 Unkarin Grand Prix
Mikael Penninkangas

Mikael Penninkangas (s. 11. elokuuta 1996, Alavus) on suomalainen pesäpalloilija. Peltokangas edustaa Superpesiksessä pelaavaa kasvattajaseuraansa Alajärven Ankkureita. Penninkangas on edustanut kasvattiseuransa Ankkureiden lisäksi Vimpelin Vetoa B-pojissa ja JymyJusseja Poikien Superpesiksessä. Penninkangas on myös ammattiurallaan kaksoisedustuksella pelannut Alavuden Peli-Veikoissa ja Lievestuoreen Kisassa. Pesäpallon lisäksi Penninkangas on pelannut jääkiekkoa neljä kautta vuosien 2013-2017 välisenä aikana Alajärveläisessä Järviseudun Pallokerhossa III- divisioonassa, sekä juniorina Alavuden Peli-Veikoissa, S-Kiekkossa ja Lapuan Virkiässä. Penninkangas murtautui osittain Ankkureiden edustuksen kokoonpanoon 2015, ja pelasi tuolla kaudella 18 ottelussa samanaikaisesti pelaten Suomensarjassa sekä Poikien Superissa yhteensä 20 ottelua. Penninkangas ei kuitenkaan saisi heti tätä suurempaa roolia Ankkureissa, vaan hänet asetettiin kaksoisedustukseen APV:hen ja Lievestuoreen Kisaan. Penninkangas sai suuremman vastuun vuonna 2018 pelaten 37:ssä Superi pelissä. Penninkangas oli loukkaantunut melkein koko 2024 kauden. Hän kirjoitti kauden jälkeen 2025 kauden kattavan jatkosopimuksen Ankkureille. Penninkangas on ammatiltaan riskienhallintapäällikkö Alajärven Osuuspankissa. == Saavutukset == * Ykköspesiksen etenijäkuningas (1): 2022 == Lähteet == Luokka:Suomalaiset pesäpalloilijat Luokka:Alajärven Ankkureiden pelaajat Luokka:Vuonna 1996 syntyneet Luokka:Elävät henkilöt
Sonja Kuittinen

Sonja Kuittinen (s. 30. syyskuuta 1990 Puumala) on suomalainen näyttelijä ja muusikko. Hän on koulutukseltaan teatteritaiteen maisteri. == Näyttelijänä == Kuittinen sai heti valmistuttuaan Taideyliopiston Teatterikorkeakoulusta vuonna 2016 pääroolin Zaida Bergrothin draamaelokuvassa Miami yhdessä Krista Kososen kanssa. Rooli toi sekä Kuittiselle että Kososelle Jussi-ehdokkuuden parhaasta naispääosasta, jonka Kosonen voitti. Kuittinen on tehnyt myös roolin Kansallisteatterissa yhtenä Macbeth-näytelmän kolmesta noidasta. Kuittisella on myös pieni rooli televisiosarja Sorjosen toisella kaudella. Vuonna 2021 hän esiintyy yhdessä päärooleista Mädät omenat -sarjassa ja vuonna 2022 Pysäyttäkää Nyqvist -satiirisarjassa. Kesällä 2022 Kuittinen esitti Ylen kuunnelmasarjassa Mä haluun olla Nylon Erin Anttilaa. == Filmografia == Elokuvat Elokuvat Elokuvat Vuosi Nimi Rooli 2017 #Sovitus Aura 2017 Miami Anna 2019 Iholle Aila 2019 Yksittäistapaus: Läski Myyjä 2019 Marian paratiisi Palvelustyttö Anna 2020 Rituaaliystävä 2020 'Now That You're Mine Heidi 2021 Night of the Living Dicks Venla 2022 Ne jotka putoaa Olivia 2024 Fur Fur 2025 Uhma Ilona Televisio Televisio Televisio Vuosi Sarja Rooli 2015 Tripla 2017 Sorjonen Vera Rissanen 2019 Suden hetki Eve 2019 Roba Susu 2019 Nyrkki Siiri Suominen 2020 Pohjolan laki Aurora Kuusisto 2021 Pesänrakentajat Ritva Kalima 2021 Perintö Jenna 2022 Pysäyttäkää Nyqvist Helena Nyqvist 2022 Sininen enkeli Halikainen 2024 Sekunnit Sara Vaskilahti == Muusikkona == Kuittinen muodostaa yhdessä Fanni Noroilan kanssa rap-yhtyeen Sofa, jonka he itse ovat määritelleet feministibändiksi. Kuittinen esiintyy taiteilijanimellä MC SonSon. == Lähteet == == Aiheesta muualla == * Luokka:Suomalaiset näyttelijät Luokka:Suomalaiset laulajat Luokka:Vuonna 1990 syntyneet Luokka:Elävät henkilöt
Australian cobberdog

Australian cobberdog on koirarotu, joka on luotu Australiassa risteyttämällä ainakin 22 eri rodun koiria haluttujen ominaisuuksien saamiseksi. Rutlands ja Tegans kennelit Australiassa olivat Australian Service Dog (ent. nimitys ASD Australian Labradoodle) kehittäjiä. Rutlands teki v. 2004 linjoihin vehnäterrieri–infuusion korvien ilmastoinnin parantamiseksi, selän lyhentämiseksi sekä turkin jalostamiseksi hieman ohuemmaksi ja ei niin tiheäksi. Infuusio jakoi Australian Labradoodlen kehittäjien näkemysten mukaisiin linjoihin ja muihin ALD linjoihin, joissa ei infuusiota hyväksytty. Kehittäjien näkemysten mukaiset linjat hyväksyttiin v. 2012 MDBA:n puhdasrotuisten rekisteriin nimellä Australian Cobberdog statuksella ” as a breed in development”. Tulevaisuudessa tavoitteena on saada virallinen rotuhyväksyntä ja rotutyyppi yhtenäistettyä rodun ominaisuuksien ennakoitavuuden parantamiseksi. Australian Cobberdogilla tulee olla lempeä luonne ja ainutlaatuinen intuitio, mikä mahdollistaa ihmisten henkisten ja fyysisten tarpeiden aistimisen ja sen mukaan toimimisen. Tämä tekee siitä erinomaisen työkoiran esim. terapia- ja avustajakoiratehtäviin. Sillä on myös luontainen halu ja kyky koulutukseen. Sen luonne on avoin, sosiaalinen ja ystävällinen. Australian Cobberdog haluaa olla ihmisen lähellä ja seurassa. Se hakee myös jatkuvasti ihmisen katsekontaktia. == Australian Cobberdog Club of Finland ry == Yhdistyksen tarkoituksena on * ylläpitää omia internetsivuja * toimia yhdessä muiden harrastajien kanssa ja ylläpitää yhteyksiä muihin saman alan yhdistyksiin * jakaa rotutietoa * solmia ja ylläpitää kansainvälisiä suhteita muihin Australian Cobberdog yhdistyksiin ja rodun parissa työskenteleviin tahoihin * seurata ja edistää rodun kehitystä * tehdä rotua koskevia aloitteita * seurata vastuullista kasvatusta * ylläpitää ja tukea harrastustoimintaa * edistää rodun tunnettavuutta Suomessa * lisätietoja saa rodusta sähköpostitse acdATacd.fi ==Lähteet== * Rutlands Australian Cobberdogs * Tegans Australian Cobberdogs === Viitteet === == Aiheesta muualla == * wlSuomen rotuyhdistyksen nettisivut: Australian Cobberdog Club of Finland Luokka:Risteytyskoirat
Silent Hill 2

Silent Hill 2 on Team Silentin kehittämä ja Konamin julkaisema selviytymiskauhupeli. Se julkaistiin vuonna PlayStation 2:lle, Xboxlle ja Microsoft Windowsille. Peli on Silent Hill -pelisarjan toinen osa. Pelin juoni ei ole millään tavalla jatkoa edelliselle osalle, vaan se toimii itsenäisenä jatko-osana. Pelin päähahmo on James Sunderland, joka on saapunut Silent Hillin kaupunkiin saatuaan kirjeen kolme vuotta sitten sairauteen kuolleelta vaimoltaan Marylta, joka näyttäisi odottavan Jamesia kaupungissa. Etsintöjen yhdessä hän törmää muihin ihmisiin, joilla on myös erityiset syynsä päätyä kaupunkiin, samalla kun James tulee todistaneeksi, kuinka Silent Hillin kauheudet ovat paljon henkilökohtaisempia kuin osaisi kuvitellakaan: Jamesia muun muassa jahtaa teurastajan näköinen Pyramid Head. Aiempaan peliin nähden Silent Hill 2 pitää sisällään psykologisemman ja symbolisemman aspektin, käsittelemällä todella arkoja aiheita ihmismielen pimeästä puolesta aina hyväksikäytöistä ihmishengen riistämisiin. Pelistä on myös julkaistu Director’s Cut -versio, joka sisältää muun muassa uuden lopetuksen ja uuden skenaarion. Uudessa skenaariossa pääsee pelaamaan päätarinan NPC-hahmolla Marialla. == Vastaanotto == GameSpot antoi pelille arvosanaksi 7,7/10 arvostelussaan. Metacritic antoi pelin PlayStation 2 -versiolle arvosanaksi 8,9/10 ja Windows-versiolle 7,0/10. Suomessa Konsolipelaaja-lehti antoi Silent Hill 2:lle arvosanaksi 8/10 ja kutsui sitä ”säälimättömän provosoivaksi”. Pelin äänisuunnittelun kehuttiin olevan ”yli odotusten” ja graafikoita kehuttiin yksityiskohtaisiksi ja tunnelmallisiksi. Peliä sanottiin raa’aksi väkivaltaisuutensa takia, ja siinä oli ”niin karkeita kohtauksia, että niitä on vaikea sanoin kuvailla”. Pelin juonta kuvailtiin psykologisesti inhottavaksi, ”ja siinä käsitellään niin luotaantyöntäviä aiheita, että kukaan koko seikkailun setvinyt ei tunne tyytyväisyyttä pelin läpäisemisestä”. Peli on yleisesti kriitikoiden ja pelaajien ylistämä, ja se on usein valittu yhdeksi parhaimmista kauhupeleistä ja yleisesti maailman parhaimmista videopeleistä kautta aikain. Esimerkiksi Empire on sijoittanut sadan parhaimman pelin listauksessa Silent Hill 2:n sijalle 64. == Katso myös == * Silent Hill 2 (vuoden 2024 uusintaversio) == Lähteet == == Aiheesta muualla == * * Luokka:Selviytymiskauhupelit Luokka:PlayStation 2 -pelit Luokka:Xbox-pelit Luokka:Windows-pelit Luokka:Vuoden 2001 videopelit Luokka:Silent Hill Luokka:Japanissa kehitetyt videopelit
Markus Lehtiniemi

Markus Lehtiniemi (s. 14. heinäkuuta 1993) on suomalainen pesäpalloilija, joka edustaa Superpesiksessä pelaavia Pattijoen Urheilijoita.http://www.pattijoenurheilijat.fi/joukkueet/miesten-superpesis/ Hän on Vähänkyrön Viestin kasvatti ja on edustanut seitsemässä Superpesisottelussa kaudella 2015 Viestin kanssa yhteistyötä tekevää Koskenkorvan Urheilijoita. Ennen siirtymistään PattUn joukkueeseen kaudeksi 2017 Lehtiniemi pelasi Vähäkyrän lisäksi Ykköspesistä myös Ylivieskan Kuulan joukkueessa. Superpesisurallaan Lehtiniemi on pelannut 29.7.2018 mennessä 59 runkosarjaottelua, joissa hän on lyönyt yhden kunnarin ja 32 tavallista juoksua, tuonut 15 juoksua ja kerännyt 144 kärkilyöntiä.http://www.pesiksenmaailma.fi/index.php/pelaajakortit?pelaajaid=6911&view;=pelaajakortti ==Lähteet== Luokka:Suomalaiset pesäpalloilijat Luokka:Vuonna 1993 syntyneet Luokka:Elävät henkilöt
Herman Fredrik Sohlberg

Herman Fredrik Sohlberg (1. huhtikuuta 1813 Vöyri – 27. kesäkuuta 1881 Pohja) oli suomalainen rovasti, opettaja, Tammikuun valiokunnan jäsen ja valtiopäivämies.Yrjö Kotivuori, Ylioppilasmatrikkeli 1640–1852: Herman Fredrik Sohlberg. Verkkojulkaisu 2005. Luettu 29.7.2018. ==Henkilöhistoria== Sohlbergin vanhemmat olivat Vöyrin nimismies Johan Sohlberg (k. 1815) ja Anna Tuvelin. Hän kävi Vaasan triviaalikoulua ja pääsi ylioppilaaksi Helsingissä 1830. Sohlberg valmistui Helsingin yliopistosta filosofian kandidaatiksi 1839 ja filosofian maisteriksi 1840. Hänet vihittiin papiksi Turun hiippakunnassa 1854. Sohlberg oli Helsingin yksityislyseon opettajana 1836–1839, Turun triviaalikoulun vt. opettajana 1839–1840, Turun kauppakoulun opettajana 1840. Turun merenkulkukoulun opettajana 1840–1841 sekä Turun yläalkeiskoulussa vt. kollegana vuodesta 1841, vakinaisena kollegana vuodesta 1842, apulaiskonrehtorina vuodesta 1846 ja apulaisrehtorina vuodesta 1851. Hän oli samalla Turun teknillisen reaalikoulun opettajana vuodesta 1849 ja koulun johtajana vuodesta 1850. Sohlbergista tuli Pohjan ja Tammisaaren kirkkoherra vuonna 1857 ja hän sai rovastin arvon 1860. Hän oli vt. lääninrovastina 1863 ja vakinaisena lääninrovastina vuodesta 1867. Sohlberg oli Tammikuun valiokunnan jäsen vuonna 1862 ja osallistui pappissäädyssä valtiopäiville 1872. Herman Fredrik Sohlberg oli naimisissa vuodesta 1843 Maria Rosina Richterin (k. 1911) kanssa. Heidän lapsiaan olivat arkkitehti Bruno Gerhard Sohlberg (1862–1923), vuorineuvos Seth Sohlberg (1856–1918) ja kansanedustaja Hedvig Sohlberg (1858–1937). == Teoksia == * Yhteinen kieli-oppi. Aschan, Kuopio 1861, parannettu painos Weurlander, Kuopio 1879 * Ruotsinkieli-oppi : suomennettu. Aschan, Kuopio 1862 ==Lähteet== Luokka:Suomen evankelis- luterilaisen kirkon papit Luokka:Suomen suuriruhtinaskunnan pappissäädyn valtiopäivämiehet Luokka:Suomalaiset opettajat Luokka:Tammikuun valiokunta Luokka:Vuonna 1813 syntyneet Luokka:Vuonna 1881 kuolleet
Jupiter (Florida)

Jupiter on Palm Beachin piirikunnan pohjoisin kaupunki, Floridan itärannikolla, Yhdysvalloissa. Se perustettiin 9. helmikuuta 1925. Jupiter kuuluu Miamin metropolialueeseen, jonka väkiluku arvioitiin olevan 6 012 331 vuonna 2015. ==Kuvia kaupungista== Tiedosto:Jupiter Lighthouse and Banyan Tree.JPG|Majakka Jupiterissa. Tiedosto:Juno Beach Pier.jpg|Juno Beach -rannan laituri. Tiedosto:Jupiter High School Courtyard, 2012.jpg|Jupiter High Schoolin sisäpiha. Tiedosto:JupiterFL MainStreet.jpg|Pääkatu. ==Lähteet== == Aiheesta muualla == Luokka:Floridan kunnat Luokka:Palm Beachin piirikunta
J-Hope

J-Hope (oik. Jung Ho-seok, hangul: 정호석; hanja: 鄭號錫; uudistettu latinisaatio: Jeong Ho-seok; s. 18. helmikuuta 1994 Gwanju) eteläkorealainen rap-artisti ja tuottaja. Hän on yksi poikabändi BTS:n seitsemästä jäsenestä. Keväällä 2018 J-Hope julkaisi ensimmäisen oman mixtapensa nimeltä Hope World. == Varhaiset vaiheet == Jung Ho-seok syntyi 18. helmikuuta 1994 Gwangjussa, Korean tasavallassa. Hänen perheeseensä kuuluu vanhempien lisäksi hänen vanhempi sisarensa Da-won. Ennen musiikkiuraansa Jung kuului katutanssiryhmään nimeltä Neuron, joka oli paikallisesti hyvin tunnettu. == Ura == === BTS === Vuonna 2010 Jung koe-esiintyi levy-yhtiö Big Hit Entertainmentille edistääkseen uraansa tanssijana ja pääsi yhtiöön harjoittelijaksi ilman aiempaa musikaalista taustaa. Hän oli kolme vuotta harjoittelijana ennen BTS:n debyyttiä, ja tuona aikana hänet melkein jätettiin pois lopullisesta kokoonpanosta. Hänen harjoittelijatoverinsa RM kuitenkin vakuutti sekä levy- yhtiön että Jungin itsensä siitä, että BTS tarvitsee J-Hopea. Lopulta Jung palasi yhtyetovereidensa vuoksi. Vuonna 2013 Jung debytoi poikabändi BTS:n jäsenenä, ja hän on yksi yhtyeen kolmesta räppäristä. Hän on myös yhtyeen tanssinjohtaja ja osallistuu koreografioiden suunnitteluun ja muiden jäsenten opettamiseen. Hänen artistinimensä J-Hope juontaa paitsi hänen oikeasta nimestään myös hänen halustaan edustaa iloa ja toivoa yhtyeen jäsenille ja sen faneille. Jung osallistuu aktiivisesti kappaleiden kirjoittamiseen ja tuottamiseen, ja hänellä on oma studio nimeltä Hope World. Hänen BTS:n albumeilla julkaistuja soolokappaleitaan ovat esimerkiksi "MAMA" ja "Trivia 起: Just Dance". === Sooloura === Vuonna 2018 Jung julkaisi ensimmäisen oman mixtapensa Hope Worldin, joka sai kansainvälisesti hyvän vastaanoton. EP saavutti sijan 35 listalla Billboard 200, mikä teki siitä listan parhaiten sijoittuneen eteläkorealaisen sooloesityksen. Heinäkuussa 2022 Jung julkaisi ensimmäisen sooloalbuminsa Jack in the Box. == Yksityiselämä == Jung harrastaa muotia ja figuurien keräilyä. Hän on hyvin läheinen sisarensa Da-wonin kanssa, ja hänellä on koira nimeltä Mickey. Jung pitää yksityiselämänsä varsin yksityisenä. Hän lahjoittaa säännöllisesti hyväntekeväisyyteen, esimerkiksi vähempivaraisten opiskelijoiden tai Soulin rankkasateista kärsineiden hyväksi. == Diskografia == === Studioalbumit === * Jack in the Box (2022) === Mixtapet === * Hope World (2018) === Singlet === * ”Daydream” (백일몽) * ”Airplane” * ”Chicken Noodle Soup” mukana Becky G * ”More” * ”Arson” (방화) == Lähteet == Luokka:BTS Luokka:Vuonna 1994 syntyneet Luokka:Elävät henkilöt Luokka:Eteläkorealaiset laulajat
Johan Matias Hackzell

Johan Matias Hackzell (1. tammikuuta 1816 Karstula – 26. kesäkuuta 1882 Saarijärvi) oli suomalainen rovasti, opettaja, valtiopäivämies ja Tammikuun valiokunnan jäsen.Yrjö Kotivuori, Ylioppilasmatrikkeli 1640–1852: Johan Matias Hackzell. Verkkojulkaisu 2005. Luettu 29.7.2018. Hackzellin vanhemmat olivat Uudenmaan ja Hämeen läänin komissiomaanmittari Johan Jakob Hackzell (k. 1855) ja Anna Sofia Boisman. Hän kävi Loviisan ja Hämeenlinnan triviaalikoulua ja pääsi ylioppilaaksi Helsingissä 1832. Hackzell valmistui Helsingin yliopistosta filosofian kandidaatiksi maisteriksi 1840. Hänet vihittiin papiksi Porvoon hiippakunnassa 1855. Hackzell oli Helsingin triviaalikoulun vt. apologistana 1840–1841 ja vakinaisena apologistana 1841. Hänestä tuli Helsingin yläalkeiskoulun 3. kollega 1841, konrehtori 1847 ja rehtori 1854. Hackzell valittiin Muolaan kirkkoherraksi 1859 ja hän astui virkaan 1862. Hänet valittiin Lappeenrannan ja Lappeen kirkkoherraksi 1871 ja hän sai rovastin arvon 1862. Hackzellista tuli lääninrovasti 1868 ja hän oli puhujana pappeinkokouksessa Porvoossa 1860. Hackzell oli Tammikuun valiokunnan jäsen vuonna 1862 ja hän osallistui säätyvaltiopäiville 1863–1864, 1867, 1872 ja 1877–1878. Johan Matias Hackzell oli naimisissa vuodesta 1860 Fredrika Natalia Elfsbergin (k. 1901) kanssa. ==Lähteet== Luokka:Suomen evankelis-luterilaisen kirkon papit Luokka:Suomen suuriruhtinaskunnan pappissäädyn valtiopäivämiehet Luokka:Suomalaiset opettajat Luokka:Tammikuun valiokunta Luokka:Vuonna 1816 syntyneet Luokka:Vuonna 1882 kuolleet
Don Pullen

Don Gabriel Pullen (25. joulukuuta 1941 Roanoke, Virginia – 22. huhtikuuta 1995 East Orange, New Jersey) oli yhdysvaltalainen jazzpianisti ja -säveltäjä, jota pidetään yhtenä free jazzin kehittäjänä. Hänet tunnettiin perkussiivisesta soittotyylistään, jossa hän käytti myös kämmensyrjää ja jopa kyynärpäitä. Pullen aloitti uransa kirkkopianistina ja kiinnostui Art Tatumin soitosta. 1960-luvun keskivaiheilla hän säesti rhythm and blues -laulajia New Yorkissa usein sähköuruilla pianon sijasta. Jazzpianismia hän harjoitti samoihin aikoihin rumpali Milford Gravesin kanssa. Don Pullen nousi laajempaan tunnettuuteen päästessään vuonna 1973 pariksi vuodeksi soittamaan Charles Mingusin yhtyeeseen ja sen albumeille Changes 1 ja 2. Vuosikymmenen puolivälissä hän alkoi levyttää soolopianolevyjä kanadalaiselle Sackville- levymerkille. 1980-luvun taitteessa Pullen muodosti rumpali Beaver Harrisin kanssa yhtyeen nimeltä 360 Degree Music Experience, jonka kokoonpanoon kuuluivat steel pan -rummut. Pitkäaikaisempi kokoonpano George Adams – Don Pullen Quartet syntyi samoihin aikoihin entisten Mingus-soittajien, saksofonisti George Adamsin ja rumpali Dannie Richmondin kanssa, tuloksena kymmenen albumia 1980-luvun mittaan. Yhtye kävi Suomessa ainakin 1981 ja 1985. Pullen esiintyi ja teki levytyksiä lähes kuolemaansa asti. Hän kuoli 53-vuotiaana lymfoomaan veljensä luona New Jerseyn East Orangessa. Hän itse asui Passaicissa. ==Lähteet== Luokka:Yhdysvaltalaiset jazzpianistit Luokka:Yhdysvaltalaiset jazzmusiikin säveltäjät Luokka:Vuonna 1941 syntyneet Luokka:Vuonna 1995 kuolleet
Pukkilantie (täsmennyssivu)

Pukkilantie voi maanmittauslaitoksen peruskartan nimistön mukaan tarkoittaa Suomessa useaa eri tietä: *Pukkilantie (Evijärvi), Etelä-Pohjanmaa *Pukkilantie (Forssa) *Pukkilantie (Hamina), Kymenlaakso *Pukkilantie (Helsinki) *Pukkilantie (Janakkala) *Pukkilantie (Kurikka) *Pukkilantie (Mikkeli) *Pukkilantie (Myrskylä), seututie 162, Uusimaa *Pukkilantie (Mäntsälä), seututie 162, Uusimaa *Pukkilantie (Mäntyharju) *Pukkilantie (Orimattila), yhdystie 11837, Päijät-Häme *Pukkilantie (Oulu) *Pukkilantie (Parkano) *Pukkilantie (Rauma) *Pukkilantie (Seinäjoki) *Pukkilantie (Turku) Luokka:Luettelo seututeistä
Flipper

Flipper tarkoittaa seuraavia asioita: * Flipper, yhdysvaltalainen seikkailuelokuva vuodelta 1963 * Flipperin uusi seikkailu, yhdysvaltalainen seikkailuelokuva vuodelta 1964 * Flipper, vuonna 1964 alkanut televisiosarja * Flipper, vuonna 1995 alkanut televisiosarja * Flipper, yhdysvaltalainen seikkailuelokuva vuodelta 1996 * Flipper, yhdysvaltalainen punkbändi * Flipper, suomalainen venemerkki * Flipper Zero, elektroninen monitoimityökalu. == Katso myös == * Flipperi
Mäntsäläntie (täsmennyssivu)

Mäntsäläntie voi maanmittauslaitoksen peruskartan nimistön mukaan tarkoittaa Suomessa kymmentä eri tietä: *Mäntsäläntie (Askola), kantatie 55 *Mäntsäläntie (Helsinki), lyhyt katumainen kaupunkitie *Mäntsäläntie (Kärkölä), seututie 295 *Mäntsäläntie (Marttila), yhdystie 2264 *Mäntsäläntie (Mäntsälä)lyhyt katumainen tie *Mäntsäläntie (Pornainen), yhdystie 1494 *Mäntsäläntie (Porvoo), kantatie 55 *Mäntsäläntie (Pukkila), seututie 162 *Mäntsäläntie (Salo), pieni soisen alueen tie *Mäntsäläntie (Lahti), lyhyt katumainen kaupunkitie Luokka:Luettelo seututeistä
Orimattilantie (täsmennyssivu)

Orimattilantie voi maanmittauslaitoksen peruskartan nimistön mukaan tarkoittaa Suomessa neljää eri tietä: *Orimattilantie (Mäntsälä), seututie 164, Uusimaa, Keski-Uusimaa *Orimattilantie (Orimattila), seututie 172 Artjärven-Orimattilan tie, Päijät-Häme *Orimattilantie (Pukkila), yhdystie 1635, Uusimaa, Itä- Uusimaa *Orimattilantie (Myrskylä), seututie 167, Uusimaa, Itä-Uusimaa Luokka:Luettelo seututeistä
PSA EMP2 -pohjalevy

PSA EMP2 -pohjalevy (Efficient Modular Platform 2) on Groupe PSA:n kehittämä modulaarinen pohjalevy etuvetoisille autoille, joissa moottori on sijoitettu poikittain. Se korvasi edeltäneet PF2- ja PF3-pohjalevyt. Uuden pohjalevyrakenteen ansiosta sille perustuvat autot ovat aiempaa kevyempiä ja siten polttoainetaloudellisempia. == Mallit == * Citroën Berlingo III (2018–) * Citroën C4 Picasso II (2013–) * Citroën C5 Aircross (2017–) * Citroën C5 X (2021–) * Citroën C6 (2016–) * Citroën Jumpy III (2016–) * Dongfeng Fengshen A9 (2016–2019) * DS 7 Crossback (2017–) * DS 9 (2020–) * Fiat Doblò III (2022–) * Fiat Scudo III (2022–) * Opel Astra L (2021–) * Opel Combo D (2018–) * Opel Grandland (2017–) * Opel Vivaro C (2019–) * Peugeot 308 II (2013–) * Peugeot 308 III (2021–) * Peugeot 3008 II (2016–) * Peugeot 408 II (2014–) * Peugeot 508 II (2018–) * Peugeot 5008 II (2016–) * Peugeot Expert III (2016–) * Peugeot Partner III (2018–) * Toyota Proace II (2016–) * Toyota Proace City (2019–) == Katso myös == * PSA EMP1 -pohjalevy == Lähteet == EMP2-pohjalevy Luokka:Autojen pohjalevyt
PSA PF3 -pohjalevy

PSA PF3 -pohjalevy on Groupe PSA:n kehittämä pohjalevy ylemmän keskikokoluokan etuvetoisille autoille, joissa moottori on sijoitettu poikittain. Uudemmissa malleissa konserni on siirtynyt käyttämään modulaarista EMP2-pohjalevyä. == Mallit == * Citroën C5 I (2000–2008) * Citroën C5 II (2008–) * Citroën C6 (2005–2012) * Peugeot 407 (2004–2011) * Peugeot 508 I (2010–2018) PF3-pohjalevy Luokka:Autojen pohjalevyt
PSA PF2 -pohjalevy

PSA PF2 -pohjalevy on Groupe PSA:n kehittämä pohjalevy etu- ja nelivetoisille autoille, joissa moottori on sijoitettu poikittain. Uudemmissa malleissa konserni on siirtynyt käyttämään modulaarista EMP2-pohjalevyä. == Mallit == * Citroën Berlingo II (2008–2018) * Citroën C4 I (2004–2010) * Citroën C4 II (2010–2018) * Citroën C4 Picasso I (2006–2013) * DS 4 (2010–2018) * DS 4S (2015–) * DS 5 (2011–2018) * DS 5LS (2014–) * DS 6 (2014–) * Peugeot 307 (2001–2009) * Peugeot 308 I (2007–2013) * Peugeot 3008 I (2009–2016) * Peugeot 408 I (2010–2014) * Peugeot 5008 I (2009–2016) * Peugeot Partner II (2008–2018) * Peugeot RCZ (2009–2015) PF2-pohjalevy Luokka:Autojen pohjalevyt
PSA PF1 -pohjalevy

PSA PF1 -pohjalevy on Groupe PSA:n kehittämä pohjalevy pienille etuvetoisille autoille, joissa moottori on sijoitettu poikittain. Ensimmäinen sille perustuva malli oli vuonna 2002 esitelty Citroën C3. PF1-pohjalevyn korvaajaksi konserni on kehittänyt modulaarisen EMP1-pohjalevyn, jolle perustuvat ensimmäiset mallit tulivat markkinoille vuonna 2019. == Mallit == * Citroën C-Elysée (2012–) * Citroën C2 (2003–2009) * Citroën C3 I (2002–2009) * Citroën C3 II (2009–2016) * Citroën C3 III (2016–) *Citroën C3-XR (2014–) * Citroën C3 Aircross I (2010–) * Citroën C3 Aircross II (2017–) * Citroën C3 Picasso (2008–2017) * Citroën C3 Pluriel (2003–2010) * Citroën C4 Aircross II (2018–) * Citroën C4 Cactus (2014–) * DS 3 (2009–) * Opel Crossland (2017–) * Peugeot 1007 (2005–2009) * Peugeot 207 (2006–2014) * Peugeot 208 I (2012–2019) * Peugeot 2008 I (2013–) * Peugeot 301 (2012–) == Lähteet == PF1-pohjalevy Luokka:Autojen pohjalevyt
Kuopion Iso hautausmaa

Kuopion Iso hautausmaa eli Vanha hautausmaa on Kuopio Puijon kaupunginosassa sijaitseva suurehko hautausmaa. Hautausmaa on perustettu vuonna 1867 ja sitä on laajennettu useasti 1900-luvulla. Hautausmaa on Kuopion tuomiokirkkoseurakunnan alueella ja on tunnettu myös Kuopion kaupunkiseurakunnan hautausmaana. Hautausmaata rajaavat etelässä Savon rata, lännessä Karjalankadun varrella sijaitsevat siunauskappelit ja Suomen ortodoksisen kirkkomuseon ja kirkollishallituksen rakennus, pohjoisessa valtatiehen 5 kuuluva moottoritie, ja idässä Puijonkatu. Hautausmaalla on 1900-luvun alussa perustettu eriuskoisten hauta-alue, johon on haudattu ortodoksista väestöä. Hautausmaalla on myös venäläisten sotilaiden - Donin kasakoiden - hautapaikka, ja sille vuonna 1912 rakennettu muistokappeli. Museoviraston mukaan Iso hautausmaa ja keskustassa, Multimäen kaupunginosassa sijaitseva Sankaripuisto edustavat kansallisesti merkittävällä tavalla Suomen hautausmaakulttuuria. ==Kuvia== File:Iso hautausmaa - Kuopio - 1.jpg|Käytävänäkymä Ison hautausmaan itäosasta. File:Grave of Minna Canth.JPG|Minna Canthin hauta. File:Ison hautausmaan sankarihautoja - Kuopio + Emil Halonen - Katkotut kahleet (Kuopion sankaripatsas) - Kuopio - 2.jpg|Sankarihautoja File:Emil Halonen, Katkotut kahleet, 1920 + Väinö Lätti, Muualle haudattujen vainajien muistopaikka, 2004 - Iso hautausmaa - Kuopio.jpg|Sankaripatsas Katkotut kahleet (Eemil Halonen, 1920) ja takavasemmalla Muualle haudattujen vainajien muistopaikka (Väinö Lätti, 2004). Taru Mäntynen - Kuin ruoho - 1988 - Ison hautausmaan tuhkahaudattujen muistomuuri- Kuopio.jpg|Tuhkattujen vainajien muistomuuri, jossa on Taru Mäntysen veistos Kuin ruoho (1988). File:Muistomerkki 1918 vakaumuksen miehille - 1946 - Iso hautausmaa- Kuopio.jpg| Muistomerkki 1918 vakaumuksen miehille (tekijä ei tiedossa, 1946). File:Muistokappeli venäläisten sotilaiden haudalla - 1912 - Iso hautausmaa - Kuopio.jpg|Ortodoksinen muistokappeli (1912) venäläisten sotilaiden haudalla. == Lähteet == ==Aiheesta muualla== Luokka:Puijo (kaupunginosa) Luokka:Kuopion hautausmaat Luokka:Valtakunnallisesti merkittävät rakennetut kulttuuriympäristöt Suomessa
FIA Formula 3 Championship

FIA Formula 3 Championship eli Formula 3 on autourheilusarja, joka käynnistyi vuonna 2019. Sarja korvasi vuosina 2010–2018 toimineen GP3-sarjan. Sarjassa ajetaan Formula 2:sten tapaan Formula 1 -kilpailujen yhteydessä. == Auto == Sarjassa ajettiin Dallaran valmistamalla Dallara F3 2019 -autolla. Autossa on Mecachromen 3,4-litrainen vapaasti hengittävä moottori ja kuusivaihteinen Hewlandin vaihteisto. Vuonna 2025 sarja siirtyy käyttämään uuden sukupolven Dallara F3 2025 -autoa, jolla ajetaan sarjassa seuraavat kolme vuotta. == Mestarit == ===Kuljettajat=== Kausi Kuljettaja Talli Paaluja Voittoja Palkintosijoja Nopeimpia kierroksia Pisteitä 2019 Robert Shwartzman Prema Racing 2 3 10 2 212 2020 Oscar Piastri Prema Racing 0 2 6 3 164 2021 Dennis Hauger Prema Racing 3 4 9 5 205 2022 Victor Martins ART Grand Prix 0 2 6 1 139 2023 Gabriel Bortoleto Trident 1 2 6 3 164 2024 Leonardo Fornaroli Trident 2 0 7 3 153 ===Tallit=== Kausi Talli Paaluja Voittoja Palkintosijoja Nopeimpia kierroksia Pisteitä 2019 Prema Racing 4 8 24 7 527 2020 Prema Racing 4 7 16 7 470.5 2021 Trident 2 5 13 3 381 2022 Prema Racing 0 3 15 4 355 2023 Prema Racing 1 5 13 6 327 2024 Prema Racing 2 7 14 4 352 == Lähteet == * Luokka:Fédération Internationale de l'Automobile
Abu Ghosh

Abu Ghosh (, ) on kylä Israelin Jerusalemin hallintoalueella. Kylän asukkaat ovat arabeja ja sen asukasluku oli vuoden 2017 lopussa 7 332\. Paikka tunnetaan esimerkiksi keskiaikaisesta luostaristaan ja vuosittain järjestettävästä musiikkitapahtumasta. ==Historia== thumb|vasen|Abu Ghoshin keskiaikainen luostari. Nykyisen Abu Ghoshin lähistöllä sijaitsee Vanhassa testamentissa mainittu Kirjat-Jearim. Keskiaikaisen luostarin rakennuksessa käytettiin kiviä, joista löytynyt kaiverrus on liitetty paikalla mahdollisesti tukikohtaansa pitäneeseen roomalaiseen Legio X Fretensis -legioonaan. Paikkaa alettiin kutsuta Palestiinan muslimivalloituksen jälkeen 600-luvulla arabialaisella nimellä Qaryat al-'Inab. Ristiretkeläiset pitivät paikka Uudessa testamentissa mainittuna Emmauksena ja rakennuttivat paikalle kirkon vuonna 1142.Kirkko raunioitui joitakin vuosikymmeniä myöhemmin, mutta vuonna 1899 se entisöitiin Ranskan tuella. Nykyisen nimensä Abu Ghosh on saanut 1600-luvulla eläneen tšerkessipäällikön mukaan. Nykyisin se on luostari ja konventti. Pitkään hänen jälkeensä aluetta hallitsivat hänen perillisensä, jotka verottivat Jerusalemiin kulkevaa liikennettä. Vasta Egyptin Ibrahim pašša pisti lopun toiminnalle vuonna 1835. Vuonna 1924 ensimmäisessä Samuelin kirjassa mainitun Abinadabin talon oletetulle paikalle rakennettiin konventti. 1900-luvun puolella Abu Ghoshin lähistölle alettiin perustaa myös juutalaisia kibbutzeja, joista huolimatta paikallisten arabien ja juutalaissiirtolaisten välit säilyivät suhteellisen hyvinä. Israelin itsenäisyyssodan aikana osa paikallisista teki yhteistyötä juutalaisten Haganahin kanssa. Vuodesta 1957 kylässä on järjestetty vuosittainen musiikkitapahtuma. Vuonna 1992 Abu Ghoshista tehtiin oma kuntansa. ==Väestö== Abu Ghoshin asukasluku vuoden 2017 lopussa oli 7 332. Kylän väestö koostuu enimmäkseen arabeista ja suurin osa heistä on muslimeja. ==Lähteet== == Aiheesta muualla == Luokka:Israelin kaupungit Luokka:Arabien asuttamat paikkakunnat Israelissa
NRP Guadiana (1914)

NRP Guadiana oli Portugalin laivaston vuonna 1914 vesillelaskettu Guadiana- luokan hävittäjä. == Valmistus == Alus tilattiin Lissabonin laivastontelakalta, mistä se laskettiin vesille 21. syyskuuta 1914.Gardiner, Robert s. 373 == Palvelus == Alus poistettiin laivastoluettelosta vuonna 1934. == Lähteet == * === Viitteet === Luokka:Guadiana-luokan hävittäjät
Ida Elfström

Ida Adeline Aurora Elfstrom (10. heinäkuuta 1840 Viipuri – 7. kesäkuuta 1896 Helsinki) oli suomalainen ksylografi, kääntäjä ja opettaja. Elfströmin vanhemmat olivat viipurilainen kelloseppä, raatimies Charles Christoffer Elfström ja Maria Elisabet Baltrusch. Ida Elfström tunnettiin vuonna 1860 aloittelevana ksylografina eli puisten painokuvalaattojen kaivertajana. Alan osaaminen Suomessa oli tähän aikaan vähäistä. Otawa 31.1.1862 Elfström teki painokuvalaatat vuosina 1864 ja 1865 julkaistuihin käännöskirjan Huwikirja lapsukaisille osiin I ja II. Helsingfors Posten 24.12.1864, Helsingfors Dagblad 3.10.1865 Elfströmin piirros oli esillä keväällä 1870 Suomen taideyhdistyksen näyttelyssä.Finlands Allmänna Tidning 2.5.1870 Vuodesta 1874 hänet tunnetaan Viipurissa opettajana. Lisäksi hän kirjoitti kertomuksia ja käänsi suomalaista kirjallisuutta saksaksi. Wiborgsbladet 9.6.1896, Östra Finland 8.6.1896 ==Lähteet== Luokka:Vuonna 1840 syntyneet Luokka:Vuonna 1896 kuolleet Luokka:Suomalaiset opettajat
Andania-palkinto

Andania-palkinto on Suomen Jazzliiton harvakseltaan jakama palkinto pitkäaikaisesta ja ansiokkaasta työstä suomalaisen jazzin hyväksi. Palkintoa on jaettu vuodesta 1988 lähtien yksittäisille henkilöille tai kokoonpanoille, toisinaan useammalle samana vuonna. Palkinto on saanut nimensä amerikansuomalaisia matkailijoita vuonna 1926 Suomeen tuoneesta Andania- laivasta, jonka sanotaan ”tuoneen jazzin Suomeen”. Laivalla toiminut jazzyhtye kiinnitettiin kesäksi Svenska teaternin talossa sijainneeseen Oopperakellariin, josta se siirtyi syksyllä ravintola Fenniaan Rautatientorille. (Tilaajille.) ==Palkinnon saajat== *1988: DDT Jazzband *1994: Oiling Boiling ja Jaakko Vuormaa *1995: Paavo Einiö, Klaus Järvinen ja Jukka Haavisto *1997: Old Time Jazz Band *2003: Raija Sarmanto, UMO Jazz Orchestran entinen intendentti (Tilaajille.) *2004: Timo Vähäsilta, Suomen jazzliiton entinen pitkäaikainen toiminnanjohtaja *2005: Erik Lindström *2009: Natta Holma (1943–2016), Suomen jazz- ja pop-arkiston amanuenssi *2010: Emu Lehtinen, Digelius Music -levykaupan perustaja *2013: Jussi Sierla, joensuulainen jazzaktiivi *2014: Juha Söder, festivaalijohtaja ja Jazzliiton puheenjohtaja *2016: Charles Gil, Vapaat äänet -agentuurin omistaja *2019: Veli-Pekka Heinonen, Ylen pitkäaikainen jazztuottaja *2020: Matti Laipio, jazzkirjoittajaSuomen Jazzliitto ja Ylen Jazzradio palkitsivat alan tekijöitä, Tampere Jazz Happening -sivusto. Viitattu 17.3.2021. *2021: Maija Hapuoja *2022: Reiska Laine ==Lähteet== Luokka:Suomalainen jazz Luokka:Suomalaiset musiikkipalkinnot
Maarianohdakkeet

Maarianohdakkeet (Silybum) on asterikasvien (Asteraceae) heimoon kuuluva pieni kasvisuku. Sukuun luetaan kuuluvaksi kaksi lajia. Niiden lisäksi sukuun on kuvattu muutamia muitakin lajeja, mutta niiden taksonominen asema on toistaiseksi epäselvä. Maarianohdakkeet ovat yksi- tai kaksivuotisia ruohovartisia kasveja. Niiden varsi on kasvutavaltaan pysty, usein haarainen, piikitön ja tavallisesti ruskehtavanvärinen. Lehdet ovat liuskoittuneita ja hammaslaitaisia sekä väriltään vihreitä, mutta niissä on vaaleita läiskiä. Ylimmät lehdet ovat sepiviä. Kukinnot ovat munanmuotoisia mykerökukintoja, jotka sijaitsevat yksittäin. Kukat ovat kaksineuvoisia, torvimaisia ja väriltään punavioletteja tai joskus valkoisia. Hedelmä on haivenellinen. Sukuun kuuluvista lajeista maarianohdaketta (Silybum marianum) on havaittu Suomessa reilulta kymmeneltä paikalta eri puolilta maata. == Lajit == * marokonmaarianohdake (Silybum eburneum) * maarianohdake eli rohtomaarianohdake (Silybum marianum) == Lähteet == == Aiheesta muualla == * Laji.fi: Maarianohdakkeet (Silybum) * ITIS: Silybum * United States Department of Agriculture (USDA): Silybum * Flora of North America: Silybum Luokka:Asterikasvit
Avaruuskansiot

Avaruuskansiot () on alun perin BBC:n tuottama 26-osainen avaruutta käsittelevä sarja.Avaruuskansiot-sarja, 26 osaa Sarjassa käytettiin 3D-animaatiota ja kuvattua materiaalia. Sarjaa on Suomessa esittänyt Yle TV1 ja Yle Teema. == Lähteet == Luokka:Brittiläiset televisiosarjat Luokka:BBC:n televisio-ohjelmat